**Zalaszentgrót Város Önkormányzata Képviselő-testületének**

**14/2016. (VII. 01.) önkormányzati rendelete**

**a vásárokról és piacokról szóló többszörösen módosított**

**13/1995. (VIII. 04.) számú rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a vásárokról és piacokról szóló többszörösen módosított 13/1995. (VIII. 04.) számú rendelet módosításáról a következőket rendeli el.

**1. §**

Zalaszentgrót Város Önkormányzatának a vásárokról és piacokról szóló többszörösen módosított 13/1995. (VIII. 04.) számú rendelete (a továbbiakban: Rendelet) 1. §-a helyébe a következő rendelkezés lép:

1. §

A rendelet hatálya kiterjed a Zalaszentgrót város közigazgatási területén tartandó

 a) országos állat- és kirakodóvásáron,

 b) búcsúvásáron,

 c) heti állat- és kirakodóvásáron,

 d) heti élelmiszerpiacon, valamint

 e) használtcikk piacon értékesítő tevékenységet folytatókra, szolgáltatókra és e vásárokat, piacokat rendezőre és fenntartóra.

**2. §**

(1) A Rendelet 3. § (1) bekezdése helyébe a következő rendelkezés lép:

3. § (1) bekezdés

Országos, illetve heti állat- és kirakodóvásárt, búcsúvásárt, heti élelmiszerpiacot, valamint használtcikk piacot az e rendelet 1. mellékletében meghatározott helyszíneken lehet tartani.

(2) A Rendelet 3. § (2) bekezdése helyébe a következő rendelkezés lép:

3. § (2) bekezdés

A vásárok és piacok rendezésének időpontjait e rendelet 2. melléklete tartalmazza.

(3) A Rendelet 3. § (3) bekezdése helyébe a következő rendelkezés lép:

 3. § (3) bekezdés

A vásárokon és piacokon történő árusítás és egyéb szolgáltatás az alábbi időszakokban folytatható:

 a) országos állat- és kirakodóvásár esetén 6 órától 20 óráig,

 b) búcsúvásár esetén 7 órától 20 óráig,

 c) heti állat- és kirakodóvásár, valamint heti élelmiszerpiac esetén 6 órától 12 óráig,

 d) használtcikk piac esetén 7 órától 12 óráig.

**3. §**

A Rendelet 4. §-a helyébe a következő rendelkezés lép:

4. §

A vásárokon és piacokon a vonatkozó jogszabályi rendelkezések és hatósági előírások betartásával áru- és termékértékesítés, használtcikk értékesítés, továbbá vendéglátóipari, kölcsönző, megőrző, mutatványos, valamint helyben végezhető szolgáltató és javítóipari tevékenység folytatható.

**4. §**

A Rendelet 5. §-a a következő (4) bekezdéssel egészül ki:

5. § (4) bekezdés

Használtcikk piacon az eredeti célra még rendeltetésszerűen használható termék (használt cikk) árusítható. Nem tekinthető használt cikknek a kozmetikai termék, az élelmiszer, a takarmány, valamint az élvezeti cikk.

**5. §**

A Rendelet 9. § (1) bekezdése helyébe a következő rendelkezés lép:

9. § (1) bekezdés

Az árusok és szolgáltatók helyét Zalaszentgrót Város Önkormányzata elsősorban állandó elárusítóhelyként hasznosítja. Használtcikk piacon történő árusítás esetén - annak alkalmi jellegére tekintettel - állandó elárusítóhelyekre használati szerződés nem köthető.

**6. §**

A Rendelet 11. §-a helyébe a következő rendelkezés lép:

11. §

A vásárokon és piacokon történő árusításért és egyéb szolgáltatás folytatásáért helypénzt kell fizetni, melynek összegét e rendelet 3. melléklete tartalmazza.

**7. §**

A Rendelet 13. §-a a következő (3) bekezdéssel egészül ki:

13. § (3) bekezdés

Használtcikk piacon történő termékértékesítés megadott területnagyságú elárusítóhelyeken, és az árusító magánszemély lakó-, illetve tartózkodási helyétől függően szintén előre meghatározott összegű helypénz megfizetése alapján történhet. Amennyiben a használtcikk piacon árusító a megadottnál nagyobb területet foglal el, úgy vele szemben a (2) bekezdés szerint kell eljárni azzal, hogy a különbözet számításánál az e rendelet 3. mellékletének ba) alpontjában meghatározott összeget kell alapul venni.

**8. §**

A Rendelet 17. §-a a következő (5) bekezdéssel egészül ki:

17. § (5) bekezdés

A (4) bekezdésben meghatározott tilalom a használtcikk piacon történő árusításra nem vonatkozik, feltéve, hogy az elárusítóhely felületének megfelelő állagvédelméről az árusító gondoskodik.

**9. §**

A Rendelet a következő 20/A. §-al egészül ki:

20/A. §

Az e rendelet 16. és 17. §-aiban meghatározott, a közlekedés rendjére, valamint a köztisztaságra vonatkozó rendelkezések megszegése tiltott, közösségellenes magatartásnak minősül, melyek elkövetőivel szemben a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló önkormányzati rendelet rendelkezéseit kell alkalmazni.

**10. §**

(1) A Rendelet 2. §-ában szereplő "piacot" szövegrész helyébe a "piacokat" szöveg lép.

(2) A Rendelet 12. § (3) bekezdésében szereplő "/a rendelet 3. sz. mellékletét/" szövegrész helyébe az "(e rendelet 3. mellékletét)" szöveg lép.

(3) A Rendelet 15. § (3) bekezdésében szereplő "a Rendelet 3. számú mellékletben" szövegrész helyébe az "e rendelet 3. mellékletében" szöveglép.

**11. §**

A Rendelet 1-3. sz. mellékletei helyébe e rendelet 1-3. mellékletei lépnek.

**12. §**

E rendelet a kihirdetését követő napon lép hatályba és a hatályba lépését követő napon hatályát veszti.

 **Baracskai József**  **Dr. Simon Beáta**

 polgármester jegyző

A rendelet 2016. július 01. napján kihirdetésre került.

 **Dr. Simon Beáta**

 jegyző

1. melléklet

Zalaszentgrót Város Önkormányzata Képviselő-testületének a vásárokról és piacokról szóló többszörösen módosított 13/1995. (VIII. 04.) számú rendelet módosításáról szóló

14/2016. (VII. 01.) önkormányzati rendeletéhez

1. melléklet

Zalaszentgrót Város Önkormányzatának a vásárokról és piacokról szóló

többszörösen módosított 13/1995. (VIII. 04.) számú rendeletéhez

**A vásárok és piacok helyszínei**

**a) Országos állat- és kirakodóvásár:**

Zalaszentgrót város közigazgatási területén előzetes egyeztetés alapján megállapított helyszínen

**b) Búcsúvásár:**

 ba) Zalaszentgrót központ:

 1) Mutatványosok esetén: Béke liget

 2) Árusítók esetén: Béke utca

 bb) Zalakoppány: Kultúrház előtti tér

 bc) Zalaudvarnok: Élelmiszerbolt előtti tér

 bd) Tüskeszentpéter: Élelmiszerbolt előtti tér

 be) Csáford: Kultúrház előtti tér

 bf) Kisszentgrót: Romtorony melletti parkoló

**c) Heti állat- és kirakodóvásár:**

ca) Plébánia utca

 cb) Zala utca

 cc) Templom téri parkoló

 cd) vásárcsarnok K-i és NY-i oldalán lévő udvar

**d) Heti élelmiszerpiac:**

 da) vásárcsarnok

 db) vásárcsarnok K-i és NY-i oldalán lévő udvar

**e) Használtcikk piac:**

 ea) Templom téri parkoló

 eb) vásárcsarnok K-i és NY-i oldalán lévő udvar

2. melléklet

Zalaszentgrót Város Önkormányzata Képviselő-testületének a vásárokról és piacokról szóló többszörösen módosított 13/1995. (VIII. 04.) számú rendelet módosításáról szóló

14/2016. (VII. 01.) önkormányzati rendeletéhez

2. melléklet

Zalaszentgrót Város Önkormányzatának a vásárokról és piacokról szóló

többszörösen módosított 13/1995. (VIII. 04.) számú rendeletéhez

**A vásárok és piacok rendezésének időpontjai**

**a) Országos állat- és kirakodóvásár:**

Előzetes egyeztetés alapján megállapított időpontban.

**b) Búcsúvásár: (a katolikus egyház által szervezett búcsú függvényében)**

 ba) Zalaszentgrót: Imre napját követő vasárnap

 bb) Zalakoppány: Nagyboldogasszony napját követő vasárnap

 bc) Zalaudvarnok: Pünkösdvasárnap

 bd) Tüskeszentpéter: Péter-Pál napját követő vasárnap

 be) Csáford: Kármelhegyi Boldogasszony napját követő vasárnap

 bf) Kisszentgrót: Gellért napját követő vasárnap

**c) Heti állat- és kirakodóvásár:**

Hetente csütörtöki napokon.

**d) Heti élelmiszerpiac:**

 Hetente csütörtöki napokon.

**e) Használtcikk piac:**

 Minden hónap utolsó szombati napján.

**f) A heti állat- és kirakodóvásárra, valamint a heti élelmiszerpiacra vonatkozó árusítási alkalmak 2016. évben:**

|  |  |  |
| --- | --- | --- |
| **Hónap** | **Árusítási alkalmak száma** | **Árusítási napok** |
| Január | 4 | Január 7., 14., 21., 28. |
| Február | 4 | Február 4, 11., 18., 25. |
| Március | 5 | Március 3., 10., 17., 24.,31. |
| Április | 4 | Április 7., 14., 21., 28. |
| Május | 4 | Május 5., 12., 19., 26. |
| Június | 5 | Június 2., 9., 16., 23., 30. |
| Július | 4 | Július 7., 14., 21., 28. |
| Augusztus | 4 | Augusztus 4, 11., 18., 25. |
| Szeptember | 5 | Szept. 1., 8., 15., 22., 29. |
| Október | 4 | Október 6., 13., 20., 27. |
| November | 4 | November 3., 10., 17., 24. |
| December | 4 | December 1., 8., 15.,22.,29. |

3. melléklet

Zalaszentgrót Város Önkormányzata Képviselő-testületének a vásárokról és piacokról szóló többszörösen módosított 13/1995. (VIII. 04.) számú rendelet módosításáról szóló

14/2016. (VII. 01.) önkormányzati rendeletéhez

3. melléklet

Zalaszentgrót Város Önkormányzatának a vásárokról és piacokról szóló

többszörösen módosított 13/1995. (VIII. 04.) számú rendeletéhez

**A helypénz összege**

**a) Árusító terület a vásárcsarnokban**

aa) őstermelők esetén: **330,- Ft/m2/alkalom**

 ab) egyéb árusítók esetén: **650,- Ft/m2/alkalom**

**b) Árusító terület a piac nyitott részén:**

ba) sátrakban, pavilonokban, padokon és állványokon történő árusítás esetén:

 **350,- Ft/m2/alkalom**

 bb) lakókocsiból, büfé kocsiból történő árusítás és vendéglátás esetén:

 **4.000,- Ft/db/alkalom**

 bc) őstermelők esetén: **200,- Ft/m2/alkalom**

**c) Búcsúvásár területén:**

 ca) sátrakban, pavilonokban, lakókocsiból, büfé kocsiból, padokon és állványokon történő árusítás esetén:

 **500,- Ft/m2/alkalom**

 cb) mutatványosok esetén: **300,- Ft/m2/alkalom**

**d) Használtcikk piacon:**

da) zalaszentgróti lakó- illetve tartózkodási hellyel rendelkező magánszemély árusító esetén:

 **400,- Ft/8 m2/alkalom**

 db) zalaszentgróti lakó- illetve tartózkodási hellyel nem rendelkező magánszemély árusító esetén:

 **800,- Ft/8 m2/alkalom**

**e) Díjkedvezmény:**

Az árusokat és szolgáltatókat január és február hónapban az a)-b) pontokban meghatározott helypénz összegéből 50 % mértékű díjkedvezmény illeti meg.

**f) Pótdíj**

A megfizetett helypénz szerinti és a ténylegesen elfoglalt terület különbözetéből számított helypénz kétszerese.

Az a)-d) pontokban meghatározott díjak a 27 % mértékű ÁFÁ-t tartalmazzák.